«Пицунда имҩаҧысуа ахҭысқәа — Урыстәыла ала Қырҭтәыла аҵакырадгьыл аннексиа аформоуп», — илҩит Қырҭтәыла ахада Саломе Зурабишвили Twitter аҿы.
Саломе Зурабишвили жәларбжьаратәи ауаажәларрахь ааҧхьара ҟалҵеит ари афакт ҕәҕәала иақәыӡабарц.
«Пицунда имҩаҧысуа ахҭысқәа — Урыстәыла ала Қырҭтәыла аҵакырадгьыл аннексиа аформоуп. Ажәлар абарҭ ахҭысқәа ишрықәшаҳаҭым аабоит. Абри зегьы ҵыхәҧҵәарада инагӡо ампыҵахалароуп изыхҟьаз. Сара иаахҵәаны ари афакт сақәыӡбоит, жәларбжьаратәи ауаажәларрахьгьы ааҧхьара ҟасҵоит ари афакт ҕәҕала иқәыӡабарц», — илҩит Зурабишвили.
Аҧсны дефакто анапхгара Пицундеи Иысреи иҟоу аҧсшьарҭаҩнқәа Урыстәыла аҭара ргәы иҭоуп. Иашьашәалоу аиқәшаҳаҭра Москва арнапы аҵарҩит 2022 шықәса ажьырныҳәазы, аха, ари аинформациа цәырган ҧхынгәы 11 рзы, де-факто апарламент адокумент ахәаҧшра ианалагаз. Аҧсуа жәлар ари аиқәшаҳаҭра иақәшаҳаҭымхеит.
Аиқәшаҳаҭра инақәыршәаны, аҳәынҭқарратә аҧсшьарҭаҩны ахыбрақәеи аргыламҭақәеи Урыстәыла афедералтә ахьчаратә маҵзура иатәхоит, иаҧну адгьылқәа — 186 гектар — аренда ҳасабала Урыстәыла иарҭоит 49 шықәса аҿҳәарала.